Gitte Moulin
Gitte Moulin (født 2. september 1965 på Østerbro) er en dansk virksomhedsejer, iværksætter, instagrammer, blogger og tv- og ugeblads personlighed. Hun stiftede, sammen med sin eksmand, i 1996 rengøringsvirksomheden Combi Clean ApS, som hun i dag er eneejer af og salgsdirektør i.

I 2002, 2003 og 2004 modtog virksomheden Børsens gazellepris for virksomheder i stor og vedvarende vækst, og på det tidspunkt havde Combi Clean over 250 ansatte. I dag har virksomheden omkring 45 fuldtidsansatte medarbejdere.

Gitte Moulin kendt for at være en af de kvinder i Danmark, der har brugt flest penge på plastikkirurgi og hun anslås at have brugt i hvert fald 560.000 kr. på skønhedsoperationer. Sammen med sin datter, Emilie Højholdt Moulin, deltog hun i 2020 i realityserien ”Smuk som min mor” på TV2.

Hun har også medvirket i realityserien Besat af skønhed på Discovery+ samt i flere radioprogrammer blandt andet Aftenklubben på Radio Nova.

Efter at Gitte Moulin medvirkede i tv-dokumentarer om sine operationer, modtog hun en del ondskabsfulde kommentarer på de sociale medier, men hun har hele tiden været åben og ærlig omkring sine skønhedsoperationer.

Hun er gift med den 15 år yngre Anders Moulin, der er tidligere frømand, jæger og passioneret friluftsmenneske.

Referencer

Eksterne henvisninger 
 Mor og datter har brugt flere hundredetusinde kroner på skønhedsoperationer Tv2
 Interview med Gitte Moulin og hendes datter i Berlingske Berlingske
 Artikel om omkostninger ved ved at stå offentligt frem Ekstra Bladet
 Podcast om at være succesrig iværksætter

Iværksættere fra Danmark
Tv-personligheder fra Danmark